Document ID: /roh_data/filtered/fineweb-2-filterrobots_roh.jsonl.gz/36662

Nua vulein nus ir? Tgei valetas ein con impurtontas? Co vesa nies ideal ora?
Per ch’ina scola sappi funcziunar bein, drova ei ina clara visiun cun claras finamiras. Il maletg empalont descriva valetas e tenutas communablas ch’ein decisivas per nossa scola, cuntegn igl ideal, survescha sco muossavia ed ei in fundament cuzzont per ein secuntener commensurau ed in agir intenziunau. Medemamein ei il maletg empalont directivs per la formulaziun e realisaziun da finamiras concretas a cuorta e miezcuorta vesta e sco era dalla realisaziun da mesiras correspundentas.
Tuts ils participai duein sesentir bein. Els ein ina part dalla cuminonza ed ein cheutras conresponsabels che nossa scola stetti viva e multifara. Il maletg empalont ch’ei vegnius svilupaus communablamein dil Cussegl da scola, dalla direcziun da scola e dallas persunas d’instrucziun, duei adina sesvilupar vinavon e risguardar las cundiziuns che semidan e las sfidas che seresultan cheutras.